สวัสดีค่ะ เมื่อ2เดือนที่แล้วหนูประสบอุบัติเหตุ รถจักรยานยนต์ชนกับรถสามล้อ เลยทำให้เส้นเอ็นที่หลังเท้าขาดค่ะ เป็นเส้นเอ็นที่นิ้วชี้,กลาง,นางและก้อยค่ะ คุณผ่าตัด ต่อเส้นเอ็นให้และใส่เฝือกไว้ประมาณ1เดือน จนตอนนี้เริ่มเดินได้แล้วค่ะ แต่นิ้ว4นิ้วนั้นยังไม่สามารถกระดิกได้ มีอาการเจ็บและเสียวที่เท้าตลอดค่ะ บางครั้งเจ็บแผลที่คุณเย็บตอนผ่าตัด หนูอยากทราบว่าต้องใช้เวลาอีกกี่เดือนคะจึงจะสามารถ ใช้เท้าเดินปกติ เพราะหนูเดินไปไหนมาไหนได้นะคะ แต่จะเกิดอาการบวมขึ้นมา ตอนนี้ใกล้จะ3เดือนแล้วค่ะ
สวัสดีค่ะ อาการเส้นเอ็นหลังเท้าขาดนั้น หากการฉีกขาดรุนแรง แพทย์อาจพิจารณาการผ่าตัด หรือหากฉีดขาดเล็กน้อย ไม่ต้องทำการผ่าตัด จะใส่เฝือกอยู่ประมาณ 6-8สัปดาห์ เพื่อให้ลดการบาดเจ็บเพิ่มเติมจากการขยับขา และตัวเอ็นจะได้ค่อยซ่อมแซมจนติดดี ทั้งนี้ขึ้นกับตำแหน่งและความรุนแรงด้วยการดูแลตัวเองเบื้องต้น ควรงดการใช้งานข้อหรือบริเวณที่ปวด งดลงน้ำหนัก ฝึกยืดเหยียดกล้ามเนื้อได้ ไม่นั่งทับข้อเท้านานๆ รับประทานยาแก้ปวด ยาแก้อักเสบที่ไม่ใช่สเตียรอยด์ได้ ถ้าบวมควรยกขาสูงและประคบเย็นเฉพาะที่ได้หากผ่านมา 3 เดือนแล้ว ยังเจ็บและเสียวที่เท้าอยู่ตลอดเวลา ควรกลับไปพบแพทย์เพื่อตรวจเพิ่มเติมอีกครั้งค่ะ ว่ามีภาวะแทรกซ้อนอื่นๆ ร่วมด้วยหรือไม่